పరమ్ (సూపర్ కంప్యూటరు)

పరమ్ అనేది పూణేలోని సెంటర్ ఫర్ డెవలప్‌మెంట్ ఆఫ్ అడ్వాన్స్‌డ్ కంప్యూటింగ్ (C-DAC) సంస్థ రూపొందించి, తయారు చేసిన సూపర్ కంప్యూటర్‌ల శ్రేణి.  పరమ్ అంటే సంస్కృతంలో "అత్యున్నత" "ఉత్కృష్ట" అని అర్ధం. "Parallel Machine" అనే ఇంగ్లీషు మాటకు సంక్షిప్త రూపమే "పరమ్". 2021 జూన్ నాటికి ఈ సిరీస్‌లో అత్యంత వేగవంతమైన మెషీన్ పరమ్ సిద్ధి AI, ఇది 5.267 పెటాఫ్లాప్‌ల వేగంతో, ప్రపంచంలో 89వ స్థానంలో ఉంది.

చరిత్ర 
C-DAC ను 1987 నవంబరులో ఏర్పాటు చేసారు. అప్పట్లో దీని పేరు సెంటర్ ఫర్ డెవలప్‌మెంట్ ఆఫ్ అడ్వాన్స్‌డ్ కంప్యూటింగ్ టెక్నాలజీ (C-DACT).  విదేశీ మూలాల నుండి సూపర్ కంప్యూటర్లను కొనుగోలు చేయడంలో ఏర్పడిన సమస్యలకు పరిష్కారంగా దీన్ని ఏర్పాటు చేసారు.  దీని ద్వారా స్వదేశీ కంప్యూటింగ్ టెక్నాలజీని అభివృద్ధి చేయాలని భారత ప్రభుత్వం నిర్ణయించింది.

పరమ్ 8000 
పరమ్ 8000, ఈ శ్రేణిలో తయారు చేసిన మొదటి యంత్రం. దీన్ని అట్టడుగు నుండి నిర్మించారు. "1990 జ్యూరిచ్ సూపర్-కంప్యూటింగ్ షో"లో ఒక ప్రోటోటైప్ను ప్రదర్శించారురు:  ఆ ప్రదర్శనలో ఉన్న యంత్రాలలో యునైటెడ్ స్టేట్స్ నుండి వచ్చిన యంత్రం తరువాత ఇది రెండవ స్థానంలో నిలిచింది. 

1991 ఆగస్టులో 64-నోడ్ యంత్రాన్ని డెలివరీ చేసారు. ప్రతి నోడ్ Inmos T800/T805 ట్రాన్స్‌ప్యూటర్‌లను ఉపయోగించింది. 256-నోడ్ యంత్రం 1 గిగాఫ్లాప్‌ల సైద్ధాంతిక సామర్థ్యం ఉండగా, ఆచరణలో 100-200 మెగాఫ్లాప్‌ల నిరంతరాయ సామర్థ్యాన్ని ప్రదర్శించింది.  పరమ్ 8000 అనేది పునర్నిర్మించదగిన ఇంటర్‌కనెక్షన్ నెట్‌వర్క్‌తో పంపిణీ చేయబడిన మెమరీ MIMD ఆర్కిటెక్చర్. 

పరమ్ 8000, ప్రభుత్వం మొదట కొనాలనుకున్న క్రే X-MP సూపర్‌ కంప్యూటరు కంటే 28 రెట్లు ఎక్కువ శక్తివంతమైనది. క్రే కోసం కోట్ చేసిన $10 మిలియన్ల ధరకే ఈ కంప్యూటరు కూడా వచ్చింది.

ఎగుమతులు 
ఈ కంప్యూటరు విజయవంతమైంది. జర్మనీ, యునైటెడ్ కింగ్‌డమ్, రష్యాకు వీటిని ఎగుమతి చేసారు.  దేశీయ మార్కెట్‌ను స్వాధీనం చేసుకోవడమే కాకుండా, తక్కువ ధర ($3,50,000) తో 14 మంది ఇతర కొనుగోలుదారులను పరమ్ ఆకర్షించింది. 

1991లో ఈ కంప్యూటరును ICAD మాస్కోకు ఎగుమతి చేసారు.

పరమ్ 8600 
పరమ్ 8600, పరమ్ 8000 కంటే మెరుగైన కంప్యూటరు. 1992లో C-DAC దాని యంత్రాలు తక్కువ శక్తితో ఉన్నాయని గ్రహించి, కొత్తగా విడుదల చేసిన Intel i860 ప్రాసెసర్‌ను ఏకీకృతం చేయాలని భావించింది.  ప్రతి నోడ్ ఒక i860, నాలుగు Inmos T800 ట్రాన్స్‌ప్యూటర్‌లతో సృష్టించబడింది.  పరమ్ 8000, 8600 రెండింటికీ ఒకే పారస్ (PARAS) ప్రోగ్రామింగ్ వాతావరణాన్ని ఉపయోగించారు; ప్రోగ్రామ్‌లు పోర్టబుల్ అని దీని అర్థం.  ఒక్కో 8600 క్లస్టరు, 4 8000 క్లస్టరు లంతటి శక్తివంతమైనది.

పరమ్ 9000 
పరమ్ 9000 క్లస్టర్ ప్రాసెసింగ్, భారీ సమాంతర ప్రాసెసింగ్ కంప్యూటింగ్ వర్క్‌లోడ్‌లను విలీనం చేసేలా రూపొందించారు.  మొదటిసారిగా 1994లో దీన్ని ప్రదర్శించారు.  మాడ్యులర్‌ డిజైన్ పద్ధతిని వాడారు. తద్వారా కొత్త ప్రాసెసర్‌లను సులభంగా చేర్చవచ్చు. సాధారణంగా ఒక సిస్టము 32–40 ప్రాసెసర్‌లను ఉపయోగిస్తుంది, అయితే ఇది క్లోస్ నెట్‌వర్క్ టోపోలజీని ఉపయోగించి 200 CPUల వరకు ఉపయోగించగలిగే సామర్థ్యం ఉంటుంది. పరమ్ 9000/SS సూపర్‌స్పార్క్ II ప్రాసెసర్ వేరియంట్,  పరమ్ 9000/US అల్ట్రాస్పార్క్ ప్రాసెసర్‌ను ఉపయోగించింది. పరమ్ 9000/AA DEC ఆల్ఫాను ఉపయోగించింది.

పరమ్ 10000 
C-DAC రెండవ మిషన్‌లో భాగంగా 1998 లో పరమ్ 10000 ను ఆవిష్కరించింది.  పరమ్ 10000 లో అనేక స్వతంత్ర నోడ్‌లను ఉపయోగించారు. ఇవన్నీ Sun Enterprise 250 సర్వర్‌పై ఆధారపడి ఉంటాయి; అటువంటి ప్రతి సర్వర్‌లోను రెండు 400 Mhz UltraSPARC II ప్రాసెసర్‌లు ఉన్నాయి. బేస్ కాన్ఫిగరేషన్‌లో మూడు కంప్యూట్ నోడ్‌లు, ఒక సర్వర్ నోడ్ ఉన్నాయి. ఈ బేస్ సిస్టమ్ యొక్క గరిష్ఠ వేగం 6.4 గిగాఫ్లాప్స్ . ఒక సాధారణ సిస్టము 160 CPUలతో 100 గిగాఫ్లాప్స్ సామర్థ్యంతో ఉంటుంది. దీన్ని టెరాఫ్లాప్స్ స్థాయికి సులభంగా విస్తరించవచ్చు. దీన్ని రష్యా, సింగపూర్‌ లకు ఎగుమతి చేసారు.

మరిన్ని కంప్యూటర్లు 
పరమ్ సిరీస్‌లో మరిన్ని కంప్యూటర్‌లను సీరియల్ ప్రొడక్షన్ మెషీన్‌లలా కాకుండా వన్-ఆఫ్ సూపర్ కంప్యూటర్‌లుగా తయారు చేసారు. 2010ల చివరి నుండి నేషనల్ సూపర్‌కంప్యూటింగ్ మిషన్‌లో భాగంగా అనేక యంత్రాలను తయారు చేసారు.

పరమ్ కామరూప 
IIT గౌహతి  లోని 838 టెర్రా ఫ్లాప్స్ సూపర్ కంప్యూటర్‌లో 107 CPU నోడ్‌లు, 10 GPU నోడ్‌లు, 9 హై మెమరీ నోడ్‌లు, 740 CPU కోర్లు, 102400 CUDA కోర్ ఉన్నాయి. ఇది అల్ప, అధిక మైక్రోవేవ్ శక్తితో నడుస్తుంది.

సూపర్ కంప్యూటర్ల దృశ్యం  

https://history.computer.org/pubs/2012-12-rajaraman-india-computing-history.pdf
india histry computer in india

PARAMNet 
PARAMNet అనేది పరమ్ సిరీస్ కోసం అభివృద్ధి చేయబడిన హై స్పీడ్ హై బ్యాండ్‌విడ్త్ తక్కువ లేటెన్సీ నెట్‌వర్కు. PARAMNet లో C-DAC అభివృద్ధి చేసిన 8 పోర్ట్ క్యాస్కేడబుల్ నాన్-బ్లాకింగ్ స్విచ్‌ని ఉపయోగించారు. ప్రతి పోర్ట్ పూర్తి-డ్యూప్లెక్స్ నెట్‌వర్క్ అయినందున రెండు దిశలలో 400 Mb/s (అందువలన 2x400 Mbit/s) అందించబడింది. దీన్ని మొదట పరమ్ 10000లో ఉపయోగించారు. 

PARAMNet II ను పరమ్ పద్మతో ప్రవేశ పెట్టారు. పూర్తి-డ్యూప్లెక్స్‌లో పనిచేస్తున్నప్పుడు 2.5 Gbit/s సామర్థ్యం కలిగి ఉంటుంది. ఇది వర్చువల్ ఇంటర్‌ఫేస్ ఆర్కిటెక్చర్, యాక్టివ్ మెసేజ్‌ల వంటి ఇంటర్‌ఫేస్‌లకు మద్దతు ఇస్తుంది. ఇది 8 లేదా 16 పోర్టుల SAN స్విచ్‌లను ఉపయోగిస్తుంది. 

in year 1991 prof. panduragna developed india first super comptuer with govt india cdac india
PARAMNet-3, పరమ్ యువ, పరమ్ యువ-II లలో ఉపయోగించారు. సూపర్‌కంప్యూటింగ్ సిస్టమ్‌లను నిర్మించడంలో ఉపయోగపడే తదుపరి తరం నెట్‌వర్కింగ్ భాగం. PARAMNet-3 లో వక్కగా ఎకీకృతమైన హార్డ్‌వేర్, సాఫ్ట్‌వేర్ భాగాలుంటాయి. హార్డ్‌వేర్ భాగాలు CDAC యొక్క నాల్గవ తరం కమ్యూనికేషన్ కో-ప్రాసెసర్ "GEMINI", మాడ్యులర్ 48-పోర్ట్ ప్యాకెట్ రూటింగ్ స్విచ్ "ANVAY" లపై ఆధారపడిన నెట్‌వర్క్ ఇంటర్‌ఫేస్ కార్డ్‌లను (NIC) కలిగి ఉంటాయి. సాఫ్ట్‌వేర్ కాంపోనెంట్ "KSHIPRA" అనేది హార్డ్‌వేర్ సామర్థ్యాలను ఉపయోగించుకోవడానికి, అప్లికేషన్‌లకు పరిశ్రమ ప్రామాణిక ఇంటర్‌ఫేస్‌లను అందించడానికి రూపొందించబడిన తేలికపాటి ప్రోటోకాల్ స్టాక్. నిల్వ, డేటాబేస్ అప్లికేషన్‌ రంగాలను PARAMNet-3 విస్తరణ కోసం గుర్తించారు. 
year 2020-2023

ఆపరేటర్లు 
పరమ్ సూపర్ కంప్యూటర్‌లను వివిధ ప్రభుత్వ, ప్రైవేట్  ఆపరేటర్‌లు వివిధ ప్రయోజనాల కోసం ఉపయోగిస్తున్నారు. 2008 నాటికి, 52 పరమ్‌లు పనిచేస్తున్నాయి. వీటిలో 8 రష్యా, సింగపూర్, జర్మనీ, కెనడాల్లో ఉన్నాయి. పరమ్ లు టాంజానియా, అర్మేనియా, సౌదీ అరేబియా, సింగపూర్, ఘనా, మయన్మార్, నేపాల్, కజకిస్తాన్, ఉజ్బెకిస్తాన్, వియత్నాంలకు కూడా విక్రయించారు.

ఇవి కూడా చూడండి 

 EKA
 SAGA-220, ఇస్రో నిర్మించిన 220 TeraFLOP సూపర్ కంప్యూటర్
 భారతదేశంలో సూపర్‌కంప్యూటింగ్
 విప్రో సూపర్‌నోవా

గమనికలు

మూలాలు 

సూపర్ కంప్యూటర్లు